CELEX: 62017CA0543
Language: ro
Date: 2019-07-08 00:00:00
Title: Cauza C-543/17: Hotărârea Curții (Marea Cameră) din 8 iulie 2019 — Comisia Europeană/Regatul Belgiei (Neîndeplinirea obligațiilor de către un stat membru — Articolul 258 TFUE — Măsuri de reducere a costului instalării rețelelor de comunicații electronice de mare viteză — Directiva 2014/61/UE — Netranspunerea și/sau necomunicarea măsurilor de transpunere — Articolul 260 alineatul (3) TFUE — Cerere de obligare la plata unei penalități cu titlu cominatoriu zilnice — Calculul cuantumului penalității cu titlu cominatoriu)

9.9.2019   
            
            
               RO
            
            
               Jurnalul Oficial al Uniunii Europene
            
            
               C 305/4
            
         
      Hotărârea Curții (Marea Cameră) din 8 iulie 2019 — Comisia Europeană/Regatul Belgiei
      (Cauza C-543/17) (1)
      
      (Neîndeplinirea obligațiilor de către un stat membru - Articolul 258 TFUE - Măsuri de reducere a costului instalării rețelelor de comunicații electronice de mare viteză - Directiva 2014/61/UE - Netranspunerea și/sau necomunicarea măsurilor de transpunere - Articolul 260 alineatul (3) TFUE - Cerere de obligare la plata unei penalități cu titlu cominatoriu zilnice - Calculul cuantumului penalității cu titlu cominatoriu)
      (2019/C 305/04)
      Limba de procedură: franceza
      
         Părțile
      
      
         Reclamantă: Comisia Europeană (reprezentanți: J. Hottiaux, C. Cattabriga, L. Nicolae, G. von Rintelen și R. Troosters, agenți)
      
         Pârât: Regatul Belgiei (reprezentanți: inițial P. Cottin, C. Pochet, J. Van Holm și L. Cornelis, ulterior P. Cottin și C. Pochet, agenți, asistați de P. Vernet, S. Depré și M. Lambert de Rouvroit, avocați, A. Van Acker și M. N. Lollo, experți)
      
         Interveniente în susținerea pârâtului: Republica Federală Germania (reprezentanți: inițial T. Henze și de S. Eisenberg, ulterior S. Eisenberg, agenți), Republica Estonia (reprezentant: N. Grünberg, agent), Irlande (reprezentanți: M. Browne, G. Hodge și A. Joyce, agenți, asistați de G. Gilmore, BL, și P. McGarry, SC), Regatul Spaniei (reprezentanți: inițial A. Gavela Llopis și A. Rubio González, ulterior A. Rubio González, agenți), Republica Franceză (reprezentanți: E. de Moustier, C. David, A.-L. Desjonquères, I. Cohen, B. Fodda și D. Colas, agenți), Republica Italiană (reprezentanți: G. Palmieri, agent, asistat de S. Fiorentino, avvocato dello Stato), Republica Lituania (reprezentanți: inițial G. Taluntytė, L. Bendoraitytė și D. Kriaučiūnas, ulterior L. Bendoraitytė, agenți), Ungaria (reprezentanți: M. Z. Fehér, G. Koós și Z. Wagner, agenți), Republica Austria (reprezentanți: G. Hesse, G. Eberhard și C. Drexel, agenți), România (reprezentanți: C.-R. Canțăr, R. I. Hațieganu și L. Lițu, agenți)
      
         Dispozitivul
      
      
                  1)
               
               
                  Prin neadoptarea, la expirarea termenului stabilit în avizul motivat din 30 septembrie 2016, astfel cum a fost prelungit de Comisia Europeană, a actelor cu putere de lege și a actelor administrative necesare pentru a se conforma Directivei 2014/61/UE a Parlamentului European și a Consiliului din 15 mai 2014 privind măsuri de reducere a costului instalării rețelelor de comunicații electronice de mare viteză și, a fortiori, prin necomunicarea către Comisie a unor astfel de măsuri de transpunere, Regatul Belgiei nu și-a îndeplinit obligațiile care îi revin în temeiul articolului 13 din această directivă.
               
            
                  2)
               
               
                  Prin neadoptarea încă, la data examinării faptelor de către Curte, a măsurilor necesare pentru a transpune în dreptul său intern, în ceea ce privește Regiunea Bruxelles–Capitală, articolul 2 punctele 7-9 și 11, articolul 4 alineatul (5), precum și articolul 8 din Directiva 2014/61 și, a fortiori, prin necomunicarea către Comisia Europeană a unor astfel de măsuri de transpunere, Regatul Belgiei a persistat parțial în neîndeplinirea obligațiilor.
               
            
                  3)
               
               
                  În cazul în care neîndeplinirea obligațiilor constatată la punctul 2 ar persista încă la data pronunțării prezentei hotărâri, obligă Regatul Belgiei la plata către Comisia Europeană, de la această dată și până la încetarea acestei neîndepliniri a obligațiilor, a unei penalități cu titlu cominatoriu zilnice de 5 000 de euro.
               
            
                  4)
               
               
                  Obligă Regatul Belgiei la plata cheltuielilor de judecată.
               
            
                  5)
               
               
                  Republica Federală Germania, Republica Estonia, Irlanda, Regatul Spaniei, Republica Franceză, Republica Italiană, Republica Lituania, Ungaria, Republica Austria și România suportă propriile cheltuieli de judecată.
               
            
         (1)  JO C 374, 6.11.2017.